Κοταμομπάγκου

Το Κοταμομπάγκου (Kotamobagu) είναι πόλη της Ινδονησίας, στην Επαρχία Βόρειο Σουλαουέζι, στο μεγάλο νησί Σουλαουέζι (εξελληνισμένα Κελέβη). Ο πληθυσμός της πόλεως ήταν 123.918 κάτοικοι σύμφωνα με επίσημη εκτίμηση του 2023, έναντι 107.459 κατοίκων κατά την απογραφήBiro Pusat Statistik, Jakarta, 2011 του 2010. Από τους κατοίκους του 2023 οι 63.691 ήταν αρσενικού γένους και οι 60.227 θηλυκού.Badan Pusat Statistik, Jakarta, 28 Φεβρ. 2024, Kota Kotamobagu Dalam Angka 2024 (Katalog-BPS 1102001.7174) Το Κοταμομπάγκου αποτελεί το κυριότερο αστικό κέντρο στο νότιο μέρος της Επαρχίας, την περιοχή Μπολάανγκ Μονγκοντόου (Bolaang Mongondow), η οποία από μακρού βρίσκεται υπό εξέταση από την ινδονησιακή κυβέρνηση να αποχωρισθεί από την υπόλοιπη Επαρχία Βόρειο Σουλαουέζι και να αποτελέσει ξεχωριστή επαρχία. Η πόλη καλύπτει μια έκταση 108,89 τετραγωνικών χιλιομέτρων.

Η πόλη διαιρείται σε τέσσερα διαμερίσματα (kecamatan), με μεγαλύτερο σε πληθυσμό το Κοταμομπάγκου Μπαράτ (41.816 κάτοικοι το 2023, έκταση 12,20 τετρ. χιλιόμετρα). Η πόλη έχει ισημερινό τροπικό κλίμα (Af κατά Köppen), με μέση ετήσια βροχόπτωση 2.025 χιλιοστόμετρα, 4,7 φορές μεγαλύτερη από εκείνη της Αθήνας.

Παραπομπές

 Εξωτερικοί σύνδεσμοι 
 Δορυφορικές εικόνες της Κοταμομπάγκου

Κοταμομπαγκου